

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/19-01/62

URBROJ: 2178/02-03-19-1

Bebrina, 17. prosinca 2019. godine

Temeljem članaka 110. Zakona o komunalnom gospodarstvu („Narodne novine“, broj 68/18 i 110/18) i članka 32. Statuta općine Bebrina (“Službeni vjesnik Brodsko-posavske županije” 02/2018, 18/2019 i 24/2019 i „Glasnik Općine Bebrina“ broj 1/2019), Općinsko vijeće općine Bebrina na svojoj 25. sjednici održanoj dana 17. prosinca 2019. godine donosi

**ODLUKU O ZAJEDNIČKOM OBAVLJANJU  
POSLOVA KOMUNALNOG REDARSTVA**

**Članak 1.**

Općinsko vijeće Općine Bebrina donosi Odluku o zajedničkom obavljanju poslova komunalnog redarstva s Općinom Sibinj, Općinom Brodski Stupnik, Općinom Oriovac i Općinom Nova Kapela.

Pod zajedničkim obavljanjem poslova komunalnog redarstva iz stavka 1. ovog članka podrazumijeva se provođenje svih pozitivno pravnih propisa Republike Hrvatske i važećih općih akata Općine Bebrina, a iz nadležnosti komunalnog redarstva, kao i Odluke o komunalnom redu Općine Bebrina te Odluke o komunalnom redu Općine Sibinj, Odluke o komunalnom redu Općine Brodski Stupnik, Odluke o komunalnom redu Općine Oriovac i Odluke o komunalnom redu Općine Nova Kapela, kao i s tim povezano vođenje upravnog i prekršajnog postupka te drugih ovlasti i radnji koje su u nadležnosti komunalnog redara.

**Članak 2.**

Obavljanje poslova zajedničkog komunalnog redarstva iz članka 1. ove Odluke povjerava se komunalnom redaru koji će biti zaposlen u Općini Oriovac, na neodređeno vrijeme.

**Članak 3.**

Međusobna prava i obveze koje se odnose na obavljanje poslova zajedničkog komunalnog redarstva uredit će se posebnim Ugovorom između Općine Sibinj, Općine Bebrina, Općine Brodski Stupnik, Općine Oriovac i Općine Nova Kapela.

**Članak 4.**

Ugovor iz članka 3. ove Odluke zaključuju Općinski načelnici, a isti stupa na snagu potpisom svih Općinskih načelnika.

**Članak 5.**

Za provedbu ove Odluke zadužuju se Jedinstveni upravni odjel Općine Sibinj, Općine Bebrina, Općine Brodski Stupnik, Općine Oriovac i Općine Nova Kapela.

**Članak 6.**

Ova Odluka stupa na snagu osam dana od dana objave u „Glasniku općine Bebrina“.

**Članak 7.**

Stupanjem na snagu ove Odluke, prestaje važiti Odluka o zajedničkom obavljanju poslova komunalnog redarstva („Službeni vjesnik Brodsko-posavske županije“ broj 25/2017) i Odluka o izmjeni Odluke o zajedničkom obavljanju poslova komunalnog redarstva („Službeni vjesnik Brodsko-posavske županije“ broj 9/2019).

**OPĆINSKO VIJEĆE OPĆINE BEBRINA**

Predsjednik Općinskog vijeća

Mijo Belegić, ing.

Dostaviti

1. Jedinstveni upravni odjel, sjednice općinskog vijeća
2. Glasnik Općine Bebrina
3. Pismohrana.